Page:Medicina de quadrupedibus.djvu/70

14 sare teþ wexan hara bræven ȝesodan ȝegnid *ȝelome mid þa *toð *reoman: hi byð clane ⁊ unsare. Wið wambe-wræce *nim haran helan, ber on þine hed-claðe: wunderlice hit hæled. Wid eaȝene sare haran lifer ȝesoden ẏs god on wine to drincanne ⁊ mid þan broðe þa eaȝen to beþienne. Wið blod-rune ȝebærned haran lifer ⁊ ȝegniden ⁊ onȝestreded: raðe hit ȝestyllæð.

Wið blod-rẏne of nebbe firȝin-buccan ꝥ ẏs wudebucca oððer gat, þæs lifer ȝebrited wið ecede ⁊ on nosþurlo ȝestungen: wunderlice raðe hẏt þat blod-rune ȝestilleð. To eaȝena *beorhtnẏsse wude-buccan ȝealle ȝemenged wiþ feald-beona huniȝe ⁊ on ȝesmred: seo *beorhtnẏs hẏm tocumed. ꝥ ylca mæȝ wiþ gomena sare: ȝemengc þane ȝealle ⁊ huniȝ tosomne, hrin þa ȝoman mid, hit hæled. Wið eaȝena dimnẏsse wudu-gate ȝeallan ⁊ litel wines meng tosomne, smẏra mid þriwa: þanne beoð hi ȝehæled. Wið dropfaȝum ⁊ wlatan wudu-bucca ȝealle oððer gate ȝemenged wið wætere ⁊ on ȝesmẏred: raðe hit ȝelacnað. Wið nebcorn þa wexaþ on anwlẏtan smẏre mid gate gealle: ealle þa nebcorn he of þan anwlẏtan aclænsað ⁊ ealle þane wom he ȝeþinnap. Wið earena sar ⁊ sweȝe wudu-gate ȝealle mid niwum ele oððer *æppeles *seawe wlæc ȝemenged ⁊ on þa earan ȝedon: hẏt hæled. Wið toþece wudu-gate geallen meng wẏd ele, smẏre mid swiðe ȝelome: þanne beoð hẏ hale. Wið herþ-buliȝes sare oððer wunde wude-gete ȝellen meng wẏð huniȝ, do to þan sare,